Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli teatel ei toimu kohtumisi Iisraeli ja Hamasi vahel
ei otseselt ega vahendajate kaudu, erinevalt raportite väidetest.
Iisraeli suursaadik ÜROs kutsub Julgeolekunõukogu
ja ÜRO peasekretäri
mõistma hukka viimaseid Iisraelis sooritatud terrorirünnakuid.
Iraani ülemjuhi teatel
jääb Iraan USA mõjule suletuks
ja jätkab Lähis-Idas vastupanu USA poliitikale.
Viimastel nädalatel on Araabia ja Türgi meediaväljaanded teatanud,
et Iisraeli ja Hamasi vahel käivad läbirääkimised
pikaajalise vaherahu teemal Gazas.
Vastuseks raportitele teatas peaminister Netanyahu büroo,
et Iisraeli ja Hamasi vahel ei toimu mingeid kohtumisi
ei otseselt ega vahendajate kaudu.
Raportid väitsid muuhulgas,
et leping Hamasiga lubaks Iisraelil normaliseerida suhted Türgiga.
Netanyahu kantselei allikad aga kinnitasid,
et kokkulepe Türgiga on alles kaugel,
enne kui suhted varasemasse seisu taastuvad.
Teise teema juurde -
9. nädalat oma haldusvahistuse vastu näljastreikiva palestiinlase juristid
viisid tema juhtumi Iisraeli Ülemkohtusse,
kus uut taotlust teda eksiili saates vabastada ei rahuldatud.
Iisraeli haiglas teadvuseta olekus viibiva Islamidžihaadi aktivisti
Mohammed Allani seisundit
jälgivad pingsalt mõlemad Iisraeli-Palestiina konflikti pooled
Tema surma korral võib tüli uue hooga lahvatada.
Ta on hetkel koomas. Talle tehti paari päeva eest anesteesia
ja ta saab mõningaid mineraale, mis teda elus hoiavad.
See uus areng sai aluseks juriidilisele õigustusele,
et julgeolekuküsimus pole enam teema.
Sest teadvuseta olekus isiku puhul, nagu hr Allen hetkel on,
ei saa julgeolekukaalutlusi rakendada.
Iisrael näeb Alleni 60 päeva eest alustatud näljastreiki
väljakutseks nn haldusvahistamistele,
mida Iisrael peab võitluses terrorismiga julgeolekuvajaduseks,
kuigi inimõigusrühmitused seda karmilt kritiseerivad.
Iisrael kardab, et Alleni tingimusteta vabastamine
julgustab sadu teisi vahi all olevaid palestiinlasi,
keda kahtlustatakse terroritegevuses, näljastreiki alustama.
Iisraeli suursaadik ÜROs Ron Prosor õhutas Julgeolekunõukogu
ja ÜRO peasekretäri Ban Ki-mooni
mõistma hukka viimased, Iisraelis sooritatud terrorirünnakud.
Tema sõnul kasutavad iisraellasi tappa tahtvad terroristid ära
Iisraeli humaansust.
Prosor hoiatas, et viimased terrorirünnakud
võivad kahjustada palestiinlasi, kes tõeliselt võimude abi vajavad.
Ta lisas, et Palestiina omavalitsus vastas täieliku vaikusega,
kuigi PO peaks vägivallateod üheselt hukka mõistma.
Iisraeli diplomaadi üleskutse järgnes intsidendile,
kus palestiinlane pussitas ja haavas kergelt piiripolitseinikku
armee kontrollpunktis Läänekaldal.
Sõjaväelased avasid tule ja tapsid ründaja.
Kahe päeva eest toimus veel kaks rünnakut,
kus üks palestiinlane püssitules hukkus ja teine haavata sai.
Neis Läänekaldal toimunud pussitamistes
said kaks Iisraeli sõdurit kergelt viga.
Nüüd regionaalteemade juurde -
Iraani ülemjuht ajatolla Khamenei teatas,
et Iraan jääb suletuks USA mõjule
ja jätkab Lähis-Idas vastupanu USA poliitikale
pärast tuumalepet suurriikidega,
kes läbirääkimistel rahvusvahelist kogukonda esindasid.
Tuumaleppe osana nõustus Teheran
kontrollitavate piirangutega oma tuumaprogrammile,
kinnitamaks, et ei taotle tuumarelva.
Vastutasuks tühistatakse Iraani majandussanktsioonid.
Täna pole Ameerika maine regioonis enam endine
ja nad tahavad seda taastada.
See oli nende kavatsus meie riigiga ja see on ka nende kavatsus Iraanis.
Me ei luba Iraanis USA poliitilist,
majanduslikku ega kultuurilist mõju.
Paneme sellele infiltreerumisele kogu jõust vastu,
ja see jõud pole vähene.
Meie jõud on suur, paneme neile vastu ega luba seda.
Iraani ülemjuht nentis, et Iraan võib endiselt tuumaleppe blokeerida,
kuid analüütikud peavad seda vähetõenäoliseks,
kui see läheb läbi USA Kongressis,
kus vabariiklased seda blokeerida püüavad.
Ajatolla Khamenei on aga alati eitanud võimalust,
et leping võiks lepitada Iraani USAga,
keda 1979. a revolutsioonist peale Teherani põhivaenlaseks peetakse.
Nad arvasid, et leping -
ja pole veel selge, kas see Iraanis
või Ameerikas heaks kiidetakse -
avab Iraani nende mõjule.
Blokeerisime selle teeraja
ja teeme seda ka tulevikus.
Jumal on suur!
Khamenei on meie juht!
Surm Ameerikale!
Surm Inglismaale!
Surm Iisraelile!
Samuti kordas ajatolla,
et Iraan jätkab pühendunult juudiriigi hävingu taotlemist.
Islamivabariik toetab täielikult kõiki,
kes Iisraelile vastu panevad
ja tervitab vastupanu.
Anname omapoolset toetust.
Peaminister Netanyahu kohtus
15 Nobeli teaduspreemia laureaadiga erinevatest riikidest,
kes osalevad Iisraelis Maailma Teaduskonverentsil.
Oma Jeruusalemma residentsis toimunud kohtumisel ütles Netanyahu,
et regioonis kestab võitlus
keskaegsuse ja kaasaegsuse vahel.
Endiselt käib tõsine võitlus varase keskaja ja kaasaja vahel.
See käib kõikjal meie ümber ja asume selle keskmes.
Kuid mul pole kahtlust, et kaasaeg lõpuks võidab,
kuigi kõrge hinnaga.
Iisraeli peaminister rõhutas, et keset rahu taotlemist
peab Iisrael olema võimas modernsuses ja teadmises.
Keegi ei tee rahu nõrgaga.
Nii et pame olema vägevad rahu ja oma tuleviku jaoks,
oma rahva heaolu jaoks ja selleks, et kaasaegsus võidaks keskaegsuse.
Näen selle väe tuuma esindatuna siin ruumis -
meie jõu tuumaks on mõistuse vägi. Seda me vajamegi.
Seda te esindategi ja seda me imetleme.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil tv7israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri